Brand op luukse Bloutrein ondersoekDie bekende Bloutrein het in November 2021 kort na middernag naby Germiston ontspoor. (Foto: Twitter) Transnet stel ondersoek in na ŉ brand vroeg Dinsdagoggend op die luukse Bloutrein uitgebreek het. Die trein is by die maatskappy se fasiliteit in Koedoespoort in Gauteng waar herstelwerk gedoen word. “Drie persone het van die toneel gevlug waarvan een persoon deur Transnet se sekuriteitsbeamptes aangekeer en aan die polisie oorgegee is,” sê Ayanda Shezi, woordvoerder van Transnet. Twee persone is nog voortvlugtig. Die betrokke treinwa is na Koedoespoort geneem vir herstelwerk ná ŉ ontsporing in November verlede jaar. “Transnet het byna die ondersoek na die ontsporing afgehandel. Vandag se voorval sal nie die ondersoek belemmer nie.”